Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για το άνοιγμα και τη διαχείριση αυτόνομων δασμολογικών ποσοστώσεων της Ένωσης όσον αφορά τις εισαγωγές ορισμένων προϊόντων αλιείας στις Καναρίους Νήσους από το 2014 έως το 2020 /* COM/2013/0552 final - 2013/0266 (CNS) */





ΑΙΤΙΟΛΟΓΙΚΗ ΕΚΘΕΣΗ Πλαίσιο της πρότασης Αιτιολόγηση και στόχοι της πρότασης Το άρθρο 2 του κανονισμού (ΕΚ) αριθ. 645/2008 του Συμβουλίου της 8ης Ιουλίου 2008 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους. Η κυβέρνηση του Βασιλείου της Ισπανίας υπέβαλε αίτημα για την παράταση των μέτρων στο πλαίσιο του προαναφερόμενου κανονισμού. Η ιδιαίτερη γεωγραφική θέση των Καναρίων Νήσων όσον αφορά τις πηγές εφοδιασμού σε προϊόντα αλιείας, που είναι σημαντικά για την εγχώρια κατανάλωση, συνεπάγεται δαπάνες οι οποίες επιβαρύνουν σημαντικά τον τομέα. Οι αρνητικές επιπτώσεις αυτού του φυσικού μειονεκτήματος μπορεί να αντιμετωπισθούν με την προσωρινή αναστολή των τελωνειακών δασμών στις εισαγωγές των εν λόγω προϊόντων από τρίτες χώρες. Οι προτεινόμενες μειώσεις στους εισαγωγικούς δασμούς, σε συνδυασμό με άλλα ειδικά μέτρα για τις εξόχως απόκεντρες περιοχές, θα βοηθήσουν τις Καναρίους νήσους να υπερβούν τις διαρθρωτικές δυσχέρειες που αντιμετωπίζουν. Γενικό πλαίσιο Οι Κανάριοι Νήσοι είναι μια από τις εξόχως απόκεντρες περιοχές της Ευρωπαϊκής Ένωσης για τις οποίες μπορούν να προβλεφθούν ειδικά μέτρα, σύμφωνα με το άρθρο 349 της Συνθήκης για τη Λειτουργία της Ευρωπαϊκής Ένωσης, με σκοπό την εξάλειψη των οικονομικών μειονεκτημάτων που υφίστανται οι περιφέρειες αυτές λόγω της γεωγραφικής τους θέσης. Από το 1991 η Ευρωπαϊκή Ένωση ανέστειλε, μερικώς ή πλήρως, τους δασμούς του κοινού δασμολογίου στις εισαγωγές ορισμένων προϊόντων αλιείας στις Καναρίους Νήσους. Οι ακόλουθοι κανονισμοί θεσπίστηκαν στο παρελθόν για την αναστολή των δασμών επί των εισαγωγών αλιευτικών προϊόντων στις Καναρίους Νήσους: α) Ο κανονισμός (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους. β) Ο κανονισμός (ΕΟΚ) αριθ. 3621/92 του Συμβουλίου της 14ης Δεκεμβρίου 1992 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων της αλιείας στις Καναρίους Νήσους γ) Ο κανονισμός (ΕΚ) αριθ. 704/2002 του Συμβουλίου της 25ης Μαρτίου 2002 σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων και για το άνοιγμα και τον τρόπο διαχείρισης των αυτόνομων κοινοτικών δασμολογικών ποσοστώσεων κατά την εισαγωγή ορισμένων προϊόντων της αλιείας στις Καναρίους Νήσους και δ) Ο κανονισμός (ΕΚ) αριθ. 645/2008 του Συμβουλίου της 8ης Ιουλίου 2008 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους. Ισχύουσες διατάξεις για τις αυτόνομες δασμολογικές μειώσεις Ο κανονισμός (ΕΚ) αριθ. 645/2008 του Συμβουλίου της 8ης Ιουλίου 2008 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους λήγει την 31η Δεκεμβρίου 2013. Παρόμοιες μειώσεις δασμών (αναστολές) εφαρμόζονται κατά την εισαγωγή ορισμένων βιομηχανικών προϊόντων στις Καναρίους Νήσους. Οι διατάξεις αυτές εφαρμόζονται με τον κανονισμό (ΕΕ) αριθ. 1386/2011, της 19ης Δεκεμβρίου 2011, σχετικά με την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων βιομηχανικών προϊόντων. Ο κανονισμός (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου, της 13 Μαρτίου 2013, για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης και για την κατάργηση του κανονισμού (ΕΚ) αριθ. 247/2006 του Συμβουλίου, της 30ής Ιανουαρίου 2006, δηλαδή του καλούμενου κανονισμού «POSEI», περιλαμβάνει ειδικό καθεστώς εφοδιασμού, με στόχο να αντιμετωπιστεί το πρόσθετο κόστος για τον εφοδιασμό με προϊόντα ουσιαστικής σημασίας για την κατανάλωση από τον άνθρωπο, τη μεταποίηση και ως γεωργικές εισροές. Στο πλαίσιο του εν λόγω καθεστώτος εφοδιασμού οι εισαγωγές ορισμένων γεωργικών προϊόντων από τρίτες χώρες απαλλάσσονται από δασμούς. Ο παρών κανονισμός ισχύει για όλες τις περιφέρειες που αναφέρονται στο άρθρο 349 της Συνθήκης για τη Λειτουργία της Ευρωπαϊκής Ένωσης, καθώς και στις Καναρίους Νήσους. Εναρμόνιση με τις άλλες πολιτικές και στόχους της Ένωσης Οι προτεινόμενες ποσοστώσεις δασμολογικής ατέλειας πρέπει να εκληφθούν ως στήριξη στον αλιευτικό κλάδο των Καναρίων Νήσων, συμπληρωματικά με άλλα μέτρα, ιδίως του καθεστώτος αντιστάθμισης του επιπλέον κόστους που συνεπάγεται για την εμπορία ορισμένων προϊόντων αλιείας ο εξόχως απόκεντρος χαρακτήρας (κανονισμός του Συμβουλίου (ΕΚ) 791/2007 του Συμβουλίου, της 21ης Μαΐου 2007). Η πρόταση είναι επίσης σύμφωνη με τις πολιτικές της Ένωσης, ιδίως με την κοινή αλιευτική πολιτική. Διαβουλεύσεις με τα ενδιαφερόμενα μέρη και εκτίμηση των επιπτώσεων Διαβουλεύσεις με τα ενδιαφερόμενα μέρη Το άρθρο 2 του κανονισμού του Συμβουλίου (ΕΚ) αριθ. 645/2008 διευκρινίζει ότι οι ισπανικές αρχές έπρεπε να είχαν υποβάλει δύο εκθέσεις υλοποίησης (τον Μάιο του 2010 και τον Μάιο του 2012) και απαιτεί από την Επιτροπή να αξιολογήσει την επίπτωση των μέτρων μετά την παραλαβή των εκθέσεων αυτών. Οι ισπανικές αρχές πληρούσαν τις προαναφερόμενες υποχρεώσεις υποβολής εκθέσεων και υπέβαλαν δύο εκθέσεις: μια τον Ιούλιο του 2010 και μια άλλη τον Ιούνιο του 2012. Η Επιτροπή ζήτησε συμπληρωματικές πληροφορίες που είναι αναγκαίες για την εξέταση των επιπτώσεων των μέτρων, όπως απαιτείται από τον κανονισμό. Οι πληροφορίες που ζητήθηκαν διαβιβάστηκαν από τις ισπανικές αρχές, γεγονός το οποίο επέτρεψε στην Επιτροπή να ολοκληρώσει την εξέταση των μέτρων. Συγκέντρωση και χρήση εμπειρογνωμοσύνης Η έκθεση αξιολόγησης[1] για το καθεστώς αντιστάθμισης που εφαρμόστηκε με τον κανονισμό (ΕΚ) αριθ. 791/2007 του Συμβουλίου χρησιμοποιήθηκε επίσης κατά την αξιολόγηση. Η εν λόγω έκθεση αξιολόγησης περιλαμβάνει πληροφορίες για τις Κανάριες Νήσους όσον αφορά συναφείς τομείς κατά την εξέταση του αντικτύπου των δασμολογικών ποσοστώσεων (π.χ. πληθυσμός, δομή του αλιευτικού τομέα, παραγωγή, μεταποίηση και εμπορία των ιχθύων.) Η εν λόγω έκθεση εξετάζει επίσης τις πιθανές αλληλεπιδράσεις μεταξύ των δασμολογικών ποσοστώσεων για τα αλιευτικά προϊόντα και του καθεστώτος αντιστάθμισης όπως εφαρμόζεται στις Κανάριες Νήσους με τον κανονισμό (EΚ) αριθ. 791/2007 της Επιτροπής. Χρησιμοποιήθηκε επίσης η έκθεση αξιολόγησης[2] του 2009 σχετικά με τα προγράμματα POSEI και τα ειδικά μέτρα υπέρ των μικρών νησιών του Αιγαίου Πελάγους. Η εν λόγω παρούσα έκθεση, εκτός του ότι περιλαμβάνει τεκμηριωμένες πληροφορίες για την οικονομία των Καναρίων Νήσων, παρέχει και μια ανάλυση της αλληλεπίδρασης μεταξύ των μέτρων που επιτρέπουν την άνευ δασμών εισαγωγή ορισμένων γεωργικών προϊόντων και της χρηματοδοτικής στήριξης της ΕΕ στην τοπική γεωργία. Εκτίμηση αντικτύπου Λόγω του εξαιρετικά περιορισμένου πεδίου εφαρμογής των μέτρων και του γεγονότος ότι η πρόταση αφορά τη συνέχιση των μέτρων που έχουν εφαρμοστεί κατά το παρελθόν δεν κρίνεται σκόπιμη η διενέργεια αξιολόγησης του αντίκτυπου. Η εξέταση των εκθέσεων από τις ισπανικές αρχές παρείχε την αναγκαία βάση για την εκπόνηση της πρότασης της Επιτροπής. Νομικά στοιχεια της προτασης Συνοπτική παρουσίαση της προτεινόμενης δράσης Να παραταθούν οι υφιστάμενες αυτόνομες δασμολογικές ποσοστώσεις για μία ακόμη περίοδο 7 ετών, δηλαδή από το 2014 έως το 2020. Η εν λόγω περίοδος των επτά ετών συγχρονίζει τα μέτρα με άλλες δράσεις της Ένωσης υπέρ των Καναρίων Νήσων, ιδίως εκείνων που προτείνονται στο πλαίσιο της πρότασης της Επιτροπής για ένα Ευρωπαϊκό Ταμείο Θάλασσας και Αλιείας[3]. Νομική βάση Άρθρο 349 της Συνθήκης για τη Λειτουργία της Ευρωπαϊκής Ένωσης. Αρχή της επικουρικότητας Η πρόταση εμπίπτει στην αποκλειστική αρμοδιότητα της Ένωσης. Συνεπώς, δεν εφαρμόζεται η αρχή της επικουρικότητας. Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: Οι προτεινόμενες δασμολογικές ποσοστώσεις θα καλύψουν τις ανάγκες της εσωτερικής αγοράς των Καναρίων Νήσων εξασφαλίζοντας ταυτόχρονα ότι η ροή των εισαγωγών με μειωμένους δασμούς στην Ένωση θα παραμένει προβλέψιμη και σαφώς προσδιορίσιμη. Η αναστολή των δασμών εφαρμόζεται μόνο σε ορισμένα προϊόντα αλιείας, για περιορισμένη ποσότητα και για περιορισμένη χρονική περίοδο. Οι συνέπειες των μέτρων είναι επίσης περιορισμένες δεδομένου ότι τα προϊόντα προορίζονται αποκλειστικά για την αγορά των Καναρίων Νήσων. Η διοικητική επιβάρυνση τόσο για τις εθνικές και περιφερειακές αρχές των κρατών μελών όσο και για τις υπηρεσίες της Επιτροπής είναι η ελάχιστη, ειδικότερα όσον αφορά τις εκθέσεις που πρέπει να υποβληθούν σχετικά με την εφαρμογή των μέτρων. Επιλογή μέσων Προτεινόμενα μέσα: Κανονισμός. Η Συνθήκη δεν επιτρέπει άλλα μέσα για την εφαρμογή των μέτρων αυτών. Δημοσιονομικές επιπτωσεισ Η πρόταση έχει επιπτώσεις στον προϋπολογισμό της Ένωσης, διότι οι δασμολογικές αναστολές συνεπάγονται απώλεια εισόδων για τους ίδιους πόρους της Ένωσης. Πρόσθετες πληροφορίες Η πρόταση περιλαμβάνει ρήτρα επανεξέτασης. Η πρόταση περιλαμβάνει ρήτρα λήξης της ισχύος. 2013/0266 (CNS) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για το άνοιγμα και τη διαχείριση αυτόνομων δασμολογικών ποσοστώσεων της Ένωσης όσον αφορά τις εισαγωγές ορισμένων προϊόντων αλιείας στις Καναρίους Νήσους από το 2014 έως το 2020 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 349, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη του Ευρωπαϊκού Κοινοβουλίου[4], Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[5], Έχοντας υπόψη τη γνώμη της Επιτροπής των Περιφερειών[6], Αποφασίζοντας σύμφωνα με ειδική νομοθετική διαδικασία, Εκτιμώντας τα ακόλουθα: (1) Η ιδιαίτερη γεωγραφική θέση των Καναρίων Νήσων όσον αφορά τις πηγές εφοδιασμού σε ορισμένα ζωτικά για την εγχώρια κατανάλωση προϊόντα της αλιείας συνεπάγεται συμπληρωματικό κόστος για τον εν λόγω τομέα. Το φυσικό αυτό μειονέκτημα, όπως αναγνωρίζεται στο άρθρο 349 της Συνθήκης, που προκύπτει λόγω του νησιώτικου, απομακρυσμένου και άκρως απόκεντρου χαρακτήρα των περιοχών αυτών, είναι δυνατόν να αντιμετωπισθεί, μεταξύ άλλων, με την προσωρινή αναστολή των τελωνειακών δασμών στις εισαγωγές των εν λόγω προϊόντων από τρίτες χώρες στο πλαίσιο αυτόνομων ενωσιακών δασμολογικών ποσοστώσεων προσήκοντος όγκου. (2) Ο κανονισμός (EΚ) αριθ. 645/2008[7] προβλέπει διατάξεις σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους για την περίοδο μεταξύ 1ης Ιανουαρίου 2007 και 31 Δεκεμβρίου 2013. (3) Τον Σεπτέμβριο του 2012 η Ισπανία ζήτησε την επέκταση των ενωσιακών δασμολογικών ποσοστώσεων όσον αφορά τις εισαγωγές ορισμένων προϊόντων αλιείας στις Καναρίους Νήσους σύμφωνα με το άρθρο 349 της Συνθήκης. (4) Οι ισπανικές αρχές υπέβαλαν τον Ιούλιο του 2010 και τον Ιούνιο του 2012 εκθέσεις σχετικά με την εφαρμογή των μέτρων που προβλέπονται στο άρθρο 3 του κανονισμού (ΕΚ) αριθ. 645/2008. Η Επιτροπή εξέτασε τον αντίκτυπο των μέτρων με βάση τις προαναφερόμενες εκθέσεις. (5) Οι εκθέσεις που υποβλήθηκαν από τις ισπανικές αρχές περιείχαν στοιχεία σχετικά με το ποσοστό χρησιμοποίησης των δασμολογικών ποσοστώσεων που ίσχυαν για την περίοδο 2007-2011. Τα στοιχεία αυτά φανερώνουν ότι, κατά μέσο όρο, κατά την προαναφερόμενη περίοδο, η δασμολογική ποσόστωση με αύξοντα αριθμό 09.2997 είχε σχεδόν χρησιμοποιηθεί πλήρως και ότι η δασμολογική ποσόστωση με αύξοντα αριθμό 09.2651 δεν είχε εξαντληθεί. (6) Δεδομένου ότι η δασμολογική ποσόστωση με αύξοντα αριθμό 09.2997 είχε σχεδόν χρησιμοποιηθεί πλήρως και η μη εξάντληση της δασμολογικής ποσόστωσης με αύξοντα αριθμό 09.2651 μπορεί να συνδέεται με προσωρινούς και εξωγενείς παράγοντες, κρίνεται σκόπιμο να καθοριστεί η ποσότητα των ποσοστώσεων στο ίδιο επίπεδο. (7) Η απότομη μείωση στην τοπική ζήτηση για προϊόντα που καλύπτονται από τη δασμολογική ποσόστωση 09.2651, λόγω των οφειλόμενων στην οικονομική και χρηματοπιστωτική κρίση δυσμενών οικονομικών συνθηκών στις Καναρίους Νήσους θα μπορούσαν να εξηγήσουν την υπο-χρησιμοποίηση της ποσόστωσης αυτής. (8) Δασμολογικές ποσοστώσεις παρόμοιες με εκείνες οι οποίες ανοίχτηκαν δυνάμει του κανονισμού (ΕΚ) αριθ. 645/2008 του Συμβουλίου για ορισμένα προϊόντα της αλιείας δικαιολογούνται, εφόσον με τον τρόπο αυτό ικανοποιούνται οι ανάγκες της εσωτερικής αγοράς των Καναρίων Νήσων ενώ ταυτόχρονα εξασφαλίζεται ότι η ροή των εισαγωγών με μειωμένους δασμούς στην Ένωση παραμένει προβλέψιμη και σαφώς προσδιορίσιμη. (9) Επομένως, με στόχο να δοθεί μακροπρόθεσμη προοπτική σε οικονομικούς φορείς ώστε επιτευχθεί το επίπεδο των δραστηριοτήτων που θα σταθεροποιήσει το οικονομικό και κοινωνικό περιβάλλον στα νησιά, είναι σκόπιμο να παραταθεί για μία ακόμη περίοδο η αυτόνομη δασμολογική ποσόστωση των δασμών του κοινού δασμολογίου για ορισμένα αγαθά, όπως περιγράφεται στο παράρτημα του κανονισμού (ΕΚ) αριθ. 645/2008. (10) Προκειμένου να μην υπονομευθεί η ακεραιότητα και η συνοχή της εσωτερικής αγοράς, θα πρέπει να ληφθούν μέτρα ώστε να διασφαλιστεί ότι τα προϊόντα της αλιείας για τα οποία χορηγείται αναστολή προορίζονται αποκλειστικά για την εσωτερική αγορά των Καναρίων Νήσων. (11) Πρέπει να ληφθούν μέτρα για να εξασφαλιστεί ότι η Επιτροπή ενημερώνεται σε τακτική βάση σχετικά με τον όγκο των εν λόγω εισαγωγών ώστε, εάν χρειαστεί, να είναι σε θέση να λάβει μέτρα για την αποφυγή κάθε κερδοσκοπικής εκτροπής των εμπορικών συναλλαγών. (12) Σε περίπτωση εκτροπής του εμπορίου, για να διασφαλιστούν ενιαίες προϋποθέσεις εφαρμογής του παρόντος κανονισμού, πρέπει να δοθούν εκτελεστικές αρμοδιότητες στην Επιτροπή, ώστε να μπορεί να διακόψει προσωρινά την αναστολή. Οι αρμοδιότητες αυτές πρέπει να ασκούνται σύμφωνα με τον κανονισμό (ΕΚ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011 για τον καθορισμό κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων[8] από την Επιτροπή. (13) Οι διατάξεις που πρέπει να εγκριθούν πρέπει να εξασφαλίζουν τη συνοχή με τα μέτρα που θεσπίζονται στον κανονισμό (ΕΚ) αριθ. 645/2008, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Από την 1η Ιανουαρίου 2014 έως τις 31 Δεκεμβρίου 2020 οι δασμοί του κοινού δασμολογίου που εφαρμόζονται στα προϊόντα αλιείας που προβλέπονται στο παράρτημα, κατά την εισαγωγή στις Καναρίους Νήσους, αναστέλλονται πλήρως για τις ποσότητες που αναφέρονται προς το σκοπό αυτό στο εν λόγω παράρτημα. 2. Η αναστολή που προβλέπεται στην παράγραφο 1 χορηγείται αποκλειστικά για τα προϊόντα που προορίζονται για την εγχώρια αγορά των Καναρίων Νήσων. Εφαρμόζεται αποκλειστικά στα προϊόντα της αλιείας που εκφορτώνονται από πλοία ή αεροσκάφη προτού υποβληθεί η διασάφηση για θέση σε ελεύθερη κυκλοφορία στις τελωνειακές αρχές στις Καναρίους Νήσους. Άρθρο 2 Η διαχείριση των δασμολογικών ποσοστώσεων που προβλέπονται στο άρθρο 1 πραγματοποιείται σύμφωνα με τα άρθρα 308α, 308β και 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα[9]. Άρθρο 3 Έως τις 30 Ιουνίου 2019 η Επιτροπή θα εξετάσει τα αποτελέσματα των μέτρων που προβλέπονται στο άρθρο 1 και, με βάση τα συμπεράσματά της, θα υποβάλει τις κατάλληλες προτάσεις για την περίοδο μετά το 2020. Άρθρο 4 1. Σε περίπτωση που έχει λόγους να πιστεύει ότι η αναστολή βάσει του παρόντος κανονισμού είχε ως αποτέλεσμα την εκτροπή του εμπορίου για ένα συγκεκριμένο προϊόν, η Επιτροπή δύναται να θεσπίσει εκτελεστικές πράξεις, με τις οποίες αποσύρεται προσωρινά η αναστολή για περίοδο που δεν υπερβαίνει τους δώδεκα μήνες. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που προβλέπεται στο άρθρο 5 παράγραφος 2. Οι εισαγωγικοί δασμοί στα προϊόντα για τα οποία η αναστολή καταργήθηκε προσωρινά καλύπτονται από εγγύηση και η θέση σε ελεύθερη κυκλοφορία των εν λόγω προϊόντων στην κοινότητα των Καναρίων νήσων εξαρτάται από την κατάθεση της εγγύησης αυτής. 2. Εντός της δωδεκάμηνης προθεσμίας που αναφέρεται στην παράγραφο 1, το Συμβούλιο, μετά από πρόταση της Επιτροπής και μετά από διαβούλευση με το Ευρωπαϊκό Κοινοβούλιο θα πρέπει να λάβει οριστική απόφαση ως προς το κατά πόσον θα διατηρήσει ή θα ανακαλέσει την αναστολή. Σε περίπτωση διακοπής της αναστολής η είσπραξη το ποσού των εγγυημένων δασμών είναι οριστική. 3. Σε περίπτωση που δεν έχει ληφθεί ουδεμία οριστική απόφαση εντός της προθεσμίας των δώδεκα μηνών σύμφωνα με την παράγραφο 2, οι εγγυήσεις αποδεσμεύονται. Άρθρο 5 1. Η Επιτροπή επικουρείται από την επιτροπή τελωνειακού κώδικα, η οποία συγκροτείται βάσει του άρθρου 247α παράγραφος 1 του κανονισμού (ΕΟΚ) αριθ. 2913/92[10]. Η τελευταία είναι επιτροπή κατά την έννοια του κανονισμού (ΕΕ) αριθ. 182/2011. 2. Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. Άρθρο 6 Η Επιτροπή και οι τελωνειακές αρχές των κρατών μελών συνεργάζονται στενά για να διασφαλιστεί η ορθή διαχείριση και ο έλεγχος εφαρμογής του παρόντος κανονισμού. Άρθρο 7 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2014 έως τις 31 Δεκεμβρίου 2020. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Η Πρόεδρος ΠΑΡΑΡΤΗΜΑ Αύξων αριθ. || Κωδικός ΣΟ || Περιγραφή || Ποσόστωση (σε τόνους) || Ποσοστωτικός δασμός (%) 09.2997 || 0303 || Ψάρια κατεψυγμένα, με εξαίρεση τα φιλέτα και άλλη σάρκα ψαριών της κλάσης 0304 || 15 000 || 0 0304 || Φιλέτα και άλλη σάρκα ψαριών (αλεσμένα ή όχι), νωπά, διατηρημένα με απλή ψύξη ή κατεψυγμένα 09.2651 || 0306 || Μαλακόστρακα, έστω και χωρίς το όστρακό τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος· Μαλακόστρακα με το όστρακό τους, βρασμένα σε νερό ή ατμό, έστω και διατηρημένα με απλή ψύξη, κατεψυγμένα, αποξεραμένα, αλατισμένα ή σε άλμη. Αλεύρια, σκόνες και συσσωματωμένα προϊόντα με μορφή σβόλων (πελέτες) μαλακοστράκων, κατάλληλα για τη διατροφή των ανθρώπων || 15 000 || 0 0307 || Μαλάκια, έστω και χωρισμένα από το κοχύλι τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος· αλεύρια, σκόνες και συσσωματωμένα προϊόντα με μορφή σβόλων (πελέτες) μαλακοστράκων, κατάλληλα για τη διατροφή των ανθρώπων 0308 || Ασπόνδυλα υδρόβια, άλλα από τα μαλακόστρακα και τα μαλάκια, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· ασπόνδυλα υδρόβια καπνιστά, άλλα από τα μαλακόστρακα και τα μαλάκια, έστω και ψημένα, πριν ή κατά τη διάρκεια του καπνίσματος· αλεύρια, σκόνες και συσσωματωμένα προϊόντα με μορφή σβόλων (πελέτες) υδρόβιων ασπόνδυλων, άλλα από τα μαλακόστρακα και τα μαλάκια, κατάλληλα για τη διατροφή των ανθρώπων ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ 1. ΟΝΟΜΑΣΙΑ ΤΗΣ ΠΡΟΤΑΣΗΣ: Πρόταση κανονισμού του Συμβουλίου για το άνοιγμα και τον τρόπο διαχείρισης των αυτόνομων δασμολογικών ποσοστώσεων της Ένωσης όσον αφορά τις εισαγωγές ορισμένων προϊόντων αλιείας στις Καναρίους Νήσους. 2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ Κεφάλαιο και άρθρο: Κεφ. 12, άρθρο 120 Ποσό εγγεγραμμένο στον προϋπολογισμό για το έτος 2013: € 18,631,800,000 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Η πρόταση δεν έχει δημοσιονομικές επιπτώσεις. X Η πρόταση δεν έχει δημοσιονομικές επιπτώσεις στις δαπάνες, αλλά έχει τις ακόλουθες δημοσιονομικές επιπτώσεις στα έσοδα: (εκατ. ευρώ, με ένα δεκαδικό ψηφίο) || || Γραμμή προϋπολογισμού || Έσοδα || περίοδος που αρχίζει την ηη/μμ/εεεε || [Έτη 2014-2020] Άρθρο 120 || Επίπτωση στους ιδίους πόρους || 01/01/2014 - 31/12/2020 || -9,1/έτος 4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ Οι διατάξεις για τη διαχείριση των δασμολογικών ποσοστώσεων περιλαμβάνουν τα μέτρα που είναι αναγκαία για την πρόληψη της απάτης και των παρατυπιών (εφαρμογή των ελέγχων που προβλέπονται στον κοινοτικό τελωνειακό κώδικα και στις διατάξεις εφαρμογής του). 5. ΑΛΛΕΣ ΠΑΡΑΤΗΡΗΣΕΙΣ Εκτίμηση του κόστους της παρούσας ενέργειας Μέθοδος υπολογισμού του συνολικού κόστους της ενέργειας Έχοντας ως βάση τις πιο πρόσφατες ολοκληρωμένες στατιστικές (2012), η ετήσια απώλεια εσόδων λόγω του παρόντος κανονισμού μπορεί, συνεπώς, να υπολογιστεί σε 12,1 εκατ. ευρώ (βλ. τον παρακάτω πίνακα). Το προαναφερόμενο ποσό έχει υπολογιστεί, γενικά, βάσει των δασμών ΜΕΚ και ανέρχεται στο μέγιστο επίπεδο λόγω του ότι η Ένωση εφαρμόζει χαμηλότερους δασμούς στις εισαγωγές πολλών χωρών. Συνεπώς, η πραγματική απώλεια εσόδων είναι μικρότερη, καθώς οι δασμοί ΜΕΚ δεν είναι μόνιμοι. Αύξων αριθμός || Όγκος των ποσοστώσεων (τόν.) || Εκτιμώμενη τιμή (€/τόνο) || Δασμός ΜΕΚ (%) || Ποσοστωτικός δασμός (%) || Μη εισπραχθέντες δασμοί ανά έτος (€) 09.2997 || 15,000 t || 3,076 || 11 10,3 (μέσος δασμός) || 0 || 5,076,052 09.2651 || 15,000 t || 4,547 || 10.3 10,3 (μέσος δασμός) || 0 || 7,025,452 Σύνολο || || || || || 12,101,503 Η συνολική απώλεια εσόδων σε σύγκριση με την απουσία δασμολογικών ποσοστώσεων εκτιμάται σε: € 12,101,503. Η απώλεια εσόδων για τους παραδοσιακούς ιδίους πόρους αντισταθμίζεται από τις εισφορές που καταβάλλουν τα κράτη μέλη βάσει του ΑΕΕ. [1] «Evaluation des mesures prévues dans les régions ultrapériphériques sous le reg (ce) N° 791/2007- Rapport final» - Juillet 2012 – MARE σύμβαση MARE/2010/11. Υπό δημοσίευση. [2] "Evaluation des mesures mises en oeuvre en faveur des régions ultrapériphériques (POSEI) et des petites îles de la mer Egée dans le cadre de la politique agricole commune" αριθμός σύμβασης 30-CE – 0233430/0094. Διατίθεται στον ιστότοπο: http://ec.europa.eu/agriculture/eval/reports/posei/index_fr.htm [3] Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για το Ευρωπαϊκό Ταμείο Θάλασσας και Αλιείας [για την κατάργηση του κανονισμού (ΕΚ) αριθ. 1198/2006 του Συμβουλίου και του κανονισμού (ΕΚ) αριθ. 861/2006 του Συμβουλίου και του κανονισμού αριθ. XXX/2011 του Συμβουλίου για την ολοκληρωμένη θαλάσσια πολιτική] COM(2011) 804 final της 02.12.2011 [4] ΕΕ C , , σ. [5] ΕΕ C , , σ. [6] ΕΕ C , , σ. [7] ΕΕ L 180 της 09.07.2008, σ. 1. [8] ΕΕ L 55 της 28.02.2011, σ. 13. [9] ΕΕ L 253 της 11.10.1993, σ. 1. [10] ΕΕ L 302 της 19.10.1992, σ. 1.